open-index/open-wikipedia-markdown huggingface dataset:
Kepler-70c

**Kepler-70c** (tunnetaan myös nimillä **KOI-55.02** ja **KOI-55 c**) on eksoplaneetta, jonka löytämisestä ilmoitettiin julkisesti 22. joulukuuta 2011. Se kiertää himmeää B-tyypin alikääpiötähteä Kepler-70 noin 3&nbsp;850 valovuoden päässä Maasta, Joutsenen tähdistön suunnalla. Planeetan massa vastaa noin kahta kolmasosaa Maan massasta.

## Fyysiset ominaisuudet
Kepler-70c kiertää emotähteään 0,0076 AU:n etäisyydellä, ja sen kiertoaika on vain noin 8,23 tuntia. Planeetta onkin yksi lyhimmässä ajassa tähtensä kiertävistä ja lyhimmän kiertoradan omaavista planeetoista. Lisäksi läheisyys emotähteen nostanee planeetan pintalämpötilan jopa 6&nbsp;350 Kelviniin, mikä tekee siitä myös erään kuumimmista tunnetuista eksoplaneetoista.

Kepler-70c ja sen naapuriplaneetta Kepler-70b ovat 3:2 -resonanssissa keskenään. Ne lienevät selvinneet emotähtensä jättiläistähtivaiheesta, joka päättyi noin 18 miljoonaa vuotta sitten. Kepler-70b kulkee vain 240,000 km päästä Kepler-70c:stä niiden lähimmän kohtaamisen aikana. Tämä on lyhyin raportoitu kahden eksoplaneetan välinen etäisyys. 

## Katso myös
*Ktooninen planeetta
*Luettelo ennätyksellisistä eksoplaneetoista

## Lähteet
HDFC Bank

**HDFC Bank Ltd** on suuri intialainen pankki- ja rahoitusalan konserniyhtiö. Yhtiön kotipaikka on Mumbai. Pankilla on noin 2&nbsp;200 konttoria ja 7&nbsp;100 pankkiautomaattia lähes tuhannella paikkakunnalla Intiassa. Lisäksi pankilla on konttori Bahrainissa ja Hongkongissa sekä edustajistot Arabiemiraateissa ja Keniassa.

Pankkikonsernin perusti elokuussa 1994 suuri intialainen rakennusalan rahoituskonserni Housing Development Finance Corporation Ltd (HDFC).

Yhtiön osake noteerataan Intian Mumbain molemmissa pörsseissä (BSE ja NSE). Maaliskuun 2016 alussa HDFC Bank oli markkina-arvoltaan (248&nbsp;947,0 crorea Intian rupiaa) Intian viidenneksi suurin julkisesti noteerattu yhtiö.

## Katso myös
*State Bank of India
*ICICI Bank

## Lähteet

## Aiheesta muualla
Säkkijärven Sanomat

**Säkkijärven Sanomat** oli Säkkijärvellä vuosina 1898–1905 ilmestynyt paikallislehti.

*Säkkijärven Sanomat* oli *[[Tyrvään Sanomat|Tyrvään Sanomien]]* ja *[[Hämeenkyrön Lehti|Hämeenkyrön Lehden]]* jälkeen Suomen kolmas maaseudun paikallislehti. Kunnalliseksi valistajaksi ja ilmoitusvälineeksi tarkoitetun lehdellä oli myös poliittisia tavoitteita. Johtavan hahmonsa Simo Junnolan tavoin se tuki perustuslaillisia ja nuorsuomalaisia. Talousvaikeuksista kärsinyt lehti pyrki laajentamaan levikkialuettaan Virolahdelle, Miehikkälään ja Luumäelle. Se jouduttiin lopettamaan kannattamattomana.

Kerran viikossa ilmestynyt lehti painettiin Viipurissa. Vuonna 1900 sillä oli noin tuhat tilaajaa. Päätoimittajina työskentelivät Matti Heinonen (1898–1899), Simo Junnola (vastaava toimittaja 1900–1905) V. Tuunanen (1902–1904) ja Primus Leppänen (1904–1905).

Vuonna 1936 Säkkijärvellä ilmestyi toinen *Säkkijärven Sanomat* -niminen lehti.

## Lähteet

## Aiheesta muualla
* ''Säkkijärven Sanomat'' digitoituna kansalliskirjastossa
Pascal Dupraz

**Pascal Dupraz** (s. 19. syyskuuta 1962) on ranskalainen jalkapallovalmentaja ja entinen hyökkääjä. 

## Ura

Dupraz aloitti pelaajauransa FC Sochaux'ssa vuonna 1980. Peliaika jäi vähäiseksi ja ura jatkui jo seuraavana vuonna CS Thononiin. Kaikkiaan Dupraz pelasi useissa eri seuroissa Ranskan alemmilla sarjatasoilla, pisimpään FC Brest Armoriquessa neljä kautta. Dupraz siirtyi FC Gaillardin joukkueeseen vuonna 1991 ja kaksi vuotta myöhemmin hänestä tuli seuran pelaajavalmentaja. Pelaajauransa Dupraz lopetti vuonna 2000 ja jatkoi vielä kolme vuotta Gaillardin päävalmentajana.

Vuosina Dupraz valmensi Croix-de-Savoie 74:ää 2003–2006 ja toimi seuran urheilutoimenjohtajana 2006–2007. Vuonna 2007 Croix-de-Savoie 74 ja Olympique Thonon-Chablais yhdistyivät Olympique Croix-de-Savoie 74:ksi, joka Danonen Franck Riboudin tultua mukaan seuran johtoon vaihtoi nimensä Évian Thonon Gaillardiksi. Dupraz valmensi seuraa vuoteen 2009 saakka, kunnes siirtyi urheilutoimenjohtaksi.

Syyskuussa 2012 Dupraz palasi Évianin päävalmentajaksi Pablo Correan saatua potkut. Duprazin johdolla Évian eteni Coupe de Francen finaaliin ensimmäistä kertaa seuran historiassa. Mestaruus jäi kuitenkin haaveeksi, kun FC Girondins de Bordeaux voitti finaalin maalein 3–2. Duprazin johdolla Évian oli liigassa 16:s ja kaudella 2013/14 kaksi pykälää korkeammalla. Kesäkuussa 2015 Dupraz sai potkut yritettyään edistää poikansa työtehtäviin liittyvien väärinkäytösten vuoksi.

Maaliskuun alussa 2016 Dupraz palasi valmennustehtäviin liigan putoamiskamppailuun juuttuneen Toulousen päävalmentajana. Dupraz teki seuran kanssa kaksivuotisen sopimuksen. Pesti alkoi murheellisesti, kun Dupraz joutui huonovointisuuden vuoksi sairaalaan ennen ensimmäistä otteluaan Olympique de Marseillea vastaan. Toulouse kuitenkin piristyi kauden lopussa ja hävisi Duprazin alaisuudessa vain kolme kymmenestä liigaottelusta ja nousi pisteen erolla Stade de Reimsiin viimeiselle säilyjän paikalle. Kaudella 2016/17 Toulouse pelasi tasapaksun kauden sijoittuen liigan alempaan keskikastiin sijalle 13. Duprazin kolmannella Toulouse-kaudella seura aloitti hyvin ja oli parhaimmillaan jopa sarjassa yhdeksäntenä, mutta kauden vanhetessa Toulouse hyytyi putoamiskamppailuun. Seuran vajottua toiseksi viimeiseksi tammikuussa 2018, sai Dupraz potkut tehtävästään.

Lokakuussa 2019 Duprazista tuli Ligue 2:n putoamiskamppailuun vajonneen SM Caenin päävalmentaja. Dubraz sai potkut seurasta maaliskuussa 2021. Dupraz ei onnistunut tavoitteessa pelastaa perinteistä seuraa putoamiselta, vaan joukkue sijoittui liigassa sijalle 18 ja hävisi sarjakarsinnoissa AJ Auxerrelle pudoten kauden päätteeksi Ligue 2:een. Kauden jälkeen Dupraz jätti seuran.Bonne continuation Pascal Dupraz !

## Saavutukset

* Coupe de France
**Hopeaa: 2013

## Lähteet
Sapphire (1651)

**Sapphire** oli Englannin tasavallan laivaston vuonna 1651 vesillelaskettu 38-tykkinen neljännen luokan linjalaiva.

## Valmistus
Alus tilattiin Deptfordin telakalta, jossa rakennustöistä vastasi Peter Pett. Se laskettiin vesille vuonna 1651. Aluksen valmistuskustannukset olivat 2&nbsp;873 puntaa.

## Palvelus
Alus otettiin palvelukseen 1651 päällikkönään Robert Moulton. Ensimmäisessä Englannin–Hollannin sodassa alus osallistui 19. toukokuuta 1652 Doverin taisteluun ja 29. marraskuuta Dungenessin taisteluun. Vuoden lopulla aluksen päälliköksi tuli William Hill. Alus osallistui 18. helmikuuta 1653 Portlandin taisteluun.

Alus ajoi karille 31. maaliskuuta 1670 Sisiliassa paetessaan kapteenin neljäksi algerialaiseksi merirosvoalukseksi olettamaa alusta, jottei joutuisi vihollisen käsiin. Alukset eivät kuitenkaan olleet merirosvoaluksia, ja Pearce sekä hänen ensimmäinen luutnanttinsa Andrew Logan ammuttiin pelkuruudesta 26. elokuuta Deptfordissa.

## Lähteet
*

### Viitteet
Terijoki (lehti)

**Terijoki** oli Terijoella vuosina 1908–1909 ilmestynyt paikallislehti.

Paikkakunnan liikemiesten perustama *Terijoki* siirtyi pian Mikko Uotisen julkaisemaksi ja toimittamaksi. Viipurissa kahdesti viikossa painettu lehti oli poliittisesti sitoutumaton. Se lopetettiin kannattamattomana.

## Lähteet

## Aiheesta muualla
* ''Terijoki'' digitoituna kansalliskirjastossa
William Murdoch

**William Murdoch** -nimisiä henkilöitä ovat:

* William Murdoch (1754–1839), skotlantilainen insinööri
* William Murdoch (1823–1887), kanadalainen runoilija
* William Gordon Burn Murdoch (1862–1939), skotlantilainen taidemaalari, matkakirjailija ja tutkimusmatkailija
* William Murdoch (1873–1912), englantilainen merimies, RMS Titanicin perämies
* William Murdoch (1888–1942), australialainen pianisti
* William Murdoch (1904–1984), yhdysvaltalainen poliitikko.

## Kuvitteellisia henkilöitä

* William Murdoch, poliisietsivä Maureen Jenningsin romaaneissa sekä tv-sarjassa Murdochin murhamysteerit

## Katso myös
* 6012 Williammurdoch, päävyöhykkeen asteroidi.
The Iceman (vuoden 2012 elokuva)

**The Iceman** on vuonna 2013 ensi-iltansa saanut Ariel Vromenin ohjaama yhdysvaltalainen rikoselokuva. Elokuvaa esitettiin vuonna 2012 useilla elokuvajuhlilla.  

Tositapahtumiin perustuva elokuva kertoo palkkamurhaaja Richard Kuklinskista, joka eli kaksoiselämää. Perheelleen hän esitti työskentelevänsä valuuttasijoittajana, mutta todellisuudessa hänen leipätyönsä olivat mafiapäällikkö Roy DeMeon toimeksiantoja. Alun perin hän työskenteli elokuvalaboratoriossa. Elokuvan pääosaa Richard Kuklinskia näyttelee Michael Shannon ja hänen vaimoaan Deborahia (todellisuudessa nimeltään Barbara) Winona Ryder. 

Toisin kuin elokuvassa annetaan ymmärtää, Kuklinski oli perheensäkin parissa väkivaltainen. Hänen vaimonsa Barbara Kuklinski on kertonut myöhemmin, että hän pelkäsi miestään jatkuvasti ja toivoi tämän kuolemaa, samoin lapset, jotka jopa suunnittelivat isänsä tappamista. Kuklinski oli psykopaatti, joka käyttäytyi vaimoaan kohtaan omistavan mustasukkaisesti. Barbara Kuklinski on luonnehtinut haastattelussa Kuklinskia sairaaksi.

## Näyttelijät

## Lähteet

## Aiheesta muualla
* 
*
President (1650)

**President** oli Englannin tasavallan laivaston vuonna 1650 vesillelaskettu 44-tykkinen neljännen luokan linjalaiva.

## Valmistus
Alus tilattiin huhtikuussa 1649 Deptforsdin telakalta, jossa rakennustöistä vastasi Peter Pett vanhempi. Se laskettiin vesille 9. huhtikuuta 1650. Valmistuskustannukset olivat 3&nbsp;378 puntaa ja 15 shillinkiä.

## Palvelus
Alus otettiin palvelukseen 1650 länsirannikon suojaksi päällikkönään Anthony Young, joka oli tehtävässä vuoteen 1652. Ensimmäisessä Englannin-Hollannin sodassa alus osallistui 19. toukokuuta 1652 Doverin taisteluun.

Kuningasvallan palautuksen yhteydessä alus nimettiin 1660 *HMS Bonaventureksi*.  Aluksen runkoa laajennettiin 1663, ja 1677 aluksen tykkien lukumäärä nostettiin 48:aan. Alus rakennettiin uudelleen 1683 ja laskettiin vesille 40-tykkisenä neljännen luokan linjalaivana. Alus rakennettiin toisen kerran uudelleen 1699 Woolwichin telakalla ja laskettiin vesille 46-54 tykkisenä neljännen luokan linjalaivana. Kolmas uudelleen rakentaminen toteutettiin osana vuoden 1706 hankintoja (), jolloin se laskettiin vesille 19. syyskuuta 1711 Chathamin telakalta 50-tykkisenä fregattina.

Alus nimettiin 1715 *HMS Argylliksi*. Se määrättiin 27. tammikuuta 1720 purettavaksi Woolwichissa ennen neljättä uudelleen rakentamista. Alus laskettiin vesille 5. heinäkuuta 1722 osana vuoden 1719 hankintoja (). Alus oli kotivesillä ja Atlantilla osallistuen muun muassa Itävallan perimyssotaan. Alus valtasi 1714 espanjalaisia rannikkoaluksia ja vapautti kahden muun sotalaivan avustamana viisi vallattua brittiläistä alusta Luoteis-Espanjan rannikolta.

Alus saapui vuonna 1745 Britteinsaarille saattuetta suojaten ja poistettiin palveluksesta 1746. Sotatoimien päättyessä 1748 alus hinattiin Harwichiin, jossa se upotettiin aallonmurtajaksi.

## Lähteet
*

### Viitteet
Matjaž Markič

**Matjaž Markič** (s. 12. tammikuuta 1983 Koper) on slovenialainen uimari. Hän edustaa PK Koper -seuraa ja on pituudeltaan 197&nbsp;cm.

Markič saavutti junioreiden EM-kilpailuissa hopeaa 50 metrin rintauinnissa Vallettassa 2001. Hän oli samassa lajissa kahdestoista Barcelonan MM-kilpailuissa 2003 ja seitsemäs Dublinin lyhyen radan EM-kilpailuissa 2003. Vuonna 2004 hän sai 50 metrin rintauinnissa pronssia Madridin pitkän radan EM-kilpailuissa ajalla 28,24, oli kahdeksas Indianapolisin lyhyen radan MM-kilpailuissa ja neljäs Wienin lyhyen radan EM-kilpailuissa. 

Markič saavutti 2005 pronssia 50 metrin rintauinnissa sekä Almerian Välimeren kilpailuissa ajalla 28,24 että Triesten lyhyen radan EM-kilpailuissa ajalla 27,08. Montrealin MM-kilpailuissa hän oli samassa lajissa kymmenes. Hän sai 50 metrin rintauinnissa pronssia myös Budapestin pitkän radan EM-kilpailuissa 2006 ajalla 27,87. Seuraavana vuonna hän oli samassa lajissa viidestoista Melbournen MM-kilpailuissa ja neljäs Debrecenin lyhyen radan EM-kilpailuissa.

Markič sijoittui Eindhovenin pitkän radan EM-kilpailuissa 2008 viidenneksi 50 metrin rintauinnissa. Pekingin olympialaisissa hän oli 100 metrin rintauinnissa 24:s. Hän voitti saman vuoden Rijekan lyhyen radan EM-kilpailuissa kultaa 50 metrin rintauinnissa ajalla 26,47 ja sijoittui kuudenneksi 100 metrin rintauinnissa. Rooman MM-kilpailuissa 2009 hän oli 50 metrin rintauinnissa kuudes. 

Markič sijoittui lyhyen radan EM-kilpailuissa 50 metrin rintauinnissa viidenneksi Istanbulissa 2009 ja seitsemänneksi Eindhovenissa 2010. Hän oli samassa lajissa kymmenes Shanghain MM-kilpailuissa 2011 ja viides Debrecenin pitkän radan EM-kilpailuissa 2012.

## Henkilökohtaiset ennätykset
### 50 metrin rata

### 25 metrin rata

## Lähteet
Sumatranpitta

**Sumatranpitta** (*Pitta schneideri*) on pittojen heimoon kuuluva varpuslintu.

## Levinneisyys
Sumatranpittaa tavataan Indonesiassa Sumatran saarella ja sen levinneisyysalueen pinta-ala on noin 66&nbsp;100 km2.Lajia uhkaa elinympäristöjen tuhoutuminen.

## Lähteet
Sulttaanipitta

**Sulttaanipitta** (*Pitta caerulea*) on pittojen heimoon kuuluva varpuslintu.

## Levinneisyys
Sulttaanipittaa tavataan Bruneissa, Indonesiassa, Malesiassa, Myanmarissa ja Thaimaassa, ja sen levinneisyysalueen pinta-ala on noin 1&nbsp;130&nbsp;000 km2. Lajin on kuvattu olevan harvinainen, ja se on vähenemässä elinympäristöjen tuhoutumisen vuoksi. Se on luokiteltu silmälläpidettäväksi.

## Lähteet
Tommi Visto

**Tommi Visto** (s. 5. syyskuuta 1965 Vammala) on suomalainen uransa päättänyt jalkapalloilija. Hän pelasi 1990-luvulla 120 Ykkösen ottelua Joutsenon Kullervossa sekä kauden 1992 Veikkausliigaa Jarossa. IFK Willmanstrandin kanssa hän saavutti futsalin Suomen-mestaruuden vuonna 2000.

## Ura

Hyökkääjänä pelannut Visto on Vammalan Palloseuran kasvatti. Hän liittyi Lappeenrannan Pallon joukkueeseen kaudella 1987, jolloin joukkueen sarjataso oli III divisioona (myöhemmältä nimeltään Kolmonen). Visto teki 26 maalia ja LaPa nousi II divisioonaan (Kakkonen), jossa hän pelasi joukkueen kanssa kaudet 1988–1989.

Kaudeksi 1990 Visto siirtyi I divisioonaan (Ykkönen) nousseeseen Joutsenon Kullervoon, mikä aiheutti riitaa LaPan ja JoKun välille. JoKu katsoi Viston sopimuksen päättyneen ja sopimuksessa olleen pykälän mahdollistaneen vapaan siirtymisen, ja LaPa puolestaan piti itseään oikeutettuna siirtokorvaukseen. JoKu joutui lopulta maksamaan 60&nbsp;000 markkaa saadakseen Viston pelikelpoiseksi. Seura vei tapauksen oikeuteen, mutta raastuvanoikeus asettui LaPan kannalle keväällä 1991 ja tuomio piti myös hovioikeudessa. Tuolloin elettiin aikaa ennen niin sanottua Bosman-sääntöä ja Suomen EU-jäsenyyttä.

JoKulle Visto teki kaudella 1990 viisi ja kaudella 1991 kahdeksan maalia. Ne siivittivät hänet kaudeksi 1992 pietarsaarelaisen Jaron Veikkausliiga-joukkueeseen. Liigadebyyttinsä Visto teki 2–2-tasapeliin päättyneessä vierasottelussa Helsingin Jalkapalloklubia vastaan 7. toukokuuta 1992. Kaikkiaan hän pelasi 18 liigaottelussa, joista kahdeksassa hän oli avauskokoonpanossa. Liigamaaleja hän teki neljä, mistä ensimmäisen 1–2-tappioon päättyneessä kotiottelussa Kuusysiä vastaan 21. toukokuuta.

Kaudeksi 1993 Visto palasi JoKuun eli Kultsuun ja teki jälleen kahdeksan maalia. Kauden 1995 hän pelasi Kolmosta Uus-Lavolan Peli-Pojissa, ja sen jälkeen taas kaudet 1996–1998 Kultsussa, niistä kausi 1997 Kakkosessa. Ykkösen otteluita Visto pelasi Kultsussa yhteensä 120, joissa hän teki 29 maalia. Hän oli Antti Salon (35) jälkeen Kultsun toiseksi paras maalintekijä seuran yhdeksän Ykkösen-kauden aikana. Vielä kaudella 2005 Visto pelasi yhden Ykkösen ottelun Rakuunoissa. Hän kuului myös IFK Willmanstrandin JKKI-joukkueeseen. WIFK pääsi Suomen Cupin fair play -finaaliin, jossa se kaatoi HIFK:n.

Visto pelasi myös futsalia. Hän saavutti useiden muiden Kultsun pelaajien tapaan lajin Suomen-mestaruuden WIFK:n kanssa vuonna 2000. Vuonna 2007 hän oli voittamassa FKKI-40-sarjan SM-kultaa.

## Lähteet

* 
* 
* 

### Viitteet
Tobias Menzies

**Tobias Menzies** (koko nimeltään **Hanan Tobias Simpson Menzies**, s. 7. maaliskuuta 1974 Lontoo, Iso-Britannia), on brittiläinen näyttelijä, joka on tunnettu muun muassa roolistaan Edmure Tullyna televisiosarjassa *[[Game of Thrones]]* (2013–2016) sekä kaksoisroolistaan Frank Randallina ja Jonathan ”Musta Jaska” Randallina televisiosarjassa *[[Outlander – Matkantekijä]]* (2014–2017).

## Valikoitu filmografia
### Elokuva

### Televisio

## Lähteet

## Aiheesta muualla

*
Aini Nevander

**Aini Nevander** (24. tammikuuta 1871 Luhanka – 10. elokuuta 1954) oli suomalainen yhteiskunnallinen toimihenkilö. 
Nevanderin vanhemmat olivat maanmittari Karl Gustaf Nevander ja Fina Streng. Nevander kävi tyttökoulun. Hän työskenteli Suomen hypoteekkiyhdistyksen kirjanpitäjänä, myöhemmin kassanhoitajana 1894–1910, sen jälkeen hän oli apukamreeri 1910–1914 ja vuodesta 1914 1. kamreeri. Hän oli Suomen Matkailijayhdistyksen toimitusjohtaja vuoteen 1922, Suomen käsityön ystävien johtaja 1923–1929. Luottamustoimissa hän oli Suomen Käsityön Ystävien johtokunnan jäsen vuodesta 1911, johtokunnan puheenjohtaja vuoteen 1922, Kansallisteatterin johtokunnan jäsen 1903–1915, Suomen naisten kansallisliiton sihteeri 1917, Lotta-Svärd-yhdistyksen Kulosaaren paikallisosaston puheenjohtaja 1920–1928, Kulosaaren yhdyskunnan valtuuston jäsen 1919–1922 ja Kulosaaren huvilakaupungin kunnanvaltuuston jäsen 1923–1945.

## Lähteet
Aguri Shimizu

**Aguri Shimizu** (, s. 9. maaliskuuta 1992 Myōkō) on japanilainen yhdistetyn hiihtäjä. 172 senttimetriä pitkä ja 60 kilogrammaa painava Shimizu edustaa Euglena Ski Clubia.

Shimizu debytoi maailmancupissa tammikuussa 2009 Val di Fiemmen yhteislähtökilpailussa sijoittuen sijalle 50. Ensimmäiset pisteensä hän saavutti helmikuussa 2016 Val di Fiemmen suurmäen kilpailusta ollen 29:s. Hänen paras sijoituksensa maailmancupin osakilpailussa on 22. tila Val di Fiemmen suurmäen kilpailusta niin ikään helmikuulta 2016.

Shimizu on saavuttanut talviuniversiadeista kaksi kultaa yhteislähtökilpailuista vuosilta 2011 ja 2013, yhden joukkuehopean vuodelta 2015 ja pronssia normaalimäen kilpailusta ja joukkuekilpailusta vuodelta 2013.

Shimizun pikkuveli Reruhi Shimizu on mäkihypyn olympiamitalisti.

## Lähteet
Chuck E. Cheese’s

**Chuck E. Cheese’s** (aikaisemmin **Chuck E. Cheese’s Pizza Time Theatre** ja **Chuck E. Cheese’s Pizza**) on yhdysvaltalainen Nolan Bushnellin perustama ravintolaketju. Ketjun omistaa CEC Entertainment, Inc. ja sen päätoimipaikka sijaitsee Irvingissä, Texasissa. Ravintoloissa tarjoillaan muun muassa pizzaa ja siellä on kolikkopelejä, huvipuistolaitteita ja laulavia animatronicrobottieläimiä. Ketjun nimi tulee sen päämaskotista Chuck E. Cheesestä, laulavasta komediallisesta hiirestä. 

Ketjun ensimmäinen ravintola, Chuck E. Cheese’s Pizza Time Theatre avattiin vuonna 1977, San Jose, Kaliforniaan. Sen oli perustanut toinen Atarin perustajista, Nolan Bushnell, joka tunnetaan muun muassa pelistä *[[Pong]]*.

Chuck E. Cheese’s ja sen kilpailija ShowBiz Pizza Place yhdistyivät vuonna 1984, jolloin syntyi *ShowBiz Pizza Time, Inc.*, josta tuli vuonna 1998 *CEC Entertainment, Inc.*, joka operoi 569 ravintolaa ympäri Amerikkaa (Helmikuu 2023).

## Tuotteet
### Menu
Ravintoloissa myydään pizzan lisäksi muun muassa leipiä ja salaatteja.
Joissain ravintoloissa myydään alkoholia. 

## Lähteet

## Aiheesta muualla
*ChuckECheese.com, virallinen kotisivu
*Laulavia robottimaskotteja käytettiin vihollisten rooleissa Scott Cawthonin tekemän K12-kauhupelin Five Nights At Freddy's -pelisarjan kuvitteellisessa Faz
*bear's Pizza ravintolassa. Pelaajan ohjaama hahmo Mike Schmidt työskentelee tarinassa yövartijana aamuyöllä klo 00–06 välisen ajan viiden yön ajan, joista 2 on bonusöitä. Pelaajan tavoitteena on estää robottimaskotteja pääsemästä toimistoon yön aikana.
Safiiripitta

**Safiiripitta** (*Pitta cyanea*) on pittojen heimoon kuuluva varpuslintu.

## Levinneisyys
Safiiripittaa tavataan Bangladeshissa, Intiassa, Kambodžassa, Kiinassa, Laosissa, Myanmarissa, Thaimaassa ja Vietnamissa, ja sen levinneisyysalueen pinta-ala on noin 1&nbsp;020&nbsp;000 km². Laji on luokiteltu elinvoimaiseksi.

## Lähteet
Rakennusinsinöörit ja -arkkitehdit RIA

**Rakennusinsinöörit ja -arkkitehdit RIA** ry on ammattikorkeakouluista ja teknillisistä oppilaitoksista valmistuneiden rakennusalan toimihenkilöiden valtakunnallinen keskusliitto, jonka tavoitteena on parantaa edustamiensa ammattikuntien toimintaedellytyksiä työmarkkoinoilla ja yhteiskunnassa.

RIA-liiton tehtävänä on huolehtia rakennusalalla toimivien jäsentensä ammatillisen valmiuden kehittämisestä, jäsenkunnan työmarkkina- ja työehtosopimustoiminnasta sekä parantaa jäsentensä työnsaantimahdollisuuksia ja työskentelyedellytyksiä.

Lisäksi liiton tarkoituksena on rakennus- ja yhdyskuntasuunnittelun sekä rakennus- ja yhdyskuntatekniikan edistäminen ja niihin liittyvien kulttuuriperinteiden vaaliminen. RIAan kuuluu 14 jäsenyhdistystä. RIAssa on noin 9&nbsp;000 jäsentä. RIA on STTK:n jäsenliitto. RIA:n puheenjohtajana toimii rakennusarkkitehti Tommi Luukkonen.

## Aiheesta muualla
*Kotisivu
Reetta Andolin

**Reetta Andolin** (ent. **Kivelä**, s. 17. helmikuuta 1977) on suomalainen elintarviketieteiden tohtori ja kaurapohjaisen kasviproteiinituotteen nyhtökauran toinen kehittäjä.  Nyhtökauraa tuottavan Gold&Green Foods -yrityksen Andolin on perustanut yhdessä startup-yrittäjä Maija Itkosen ja tutkija Zhong-qing Jiangin kanssa.  Andolin jätti Gold&Green Foodsilla teknologiajohtajan tehtävät vuonna 2019 mutta jatkaa yrityksen hallituksen jäsenenä.   

Andolin on työskennellyt maatalous-metsätieteellisen tiedekunnan työelämäprofessorina 1.9.2020 alkaen. Työelämäprofessuurin alana on innovaatiojohtaminen ja kestävä ruokaketju. 

Helsingin yliopiston alumniyhdistys valitsi Reetta Andolinin Helsingin yliopiston Vuoden Alumniksi 2018. 

## Elämä ja ura
Andolin on kotoisin Hämeenlinnasta. Hän opiskeli Hämeenlinnan lyseon lukiossa, josta valmistui ylioppilaaksi vuonna 1996. Lyseon lukiossa Andolin tutustui tulevaan yrityskumppaniinsa Maija Itkoseen.  Helsingin yliopistossa Andolin aloitti kemian opintonsa vuonna 1996 ja vaihtoi vuonna 1998 elintarvikekemiaan. Elintarviketieteiden maisteriksi hän valmistui vuonna 2003. 

Valmistuttuaan Andolin työskenteli Atrian tytäryhtiön tehtaalla Forssassa vuosina 2004–2007. 

Andolin lähti Forssasta mukaan Helsingin yliopiston kauratutkimushankkeeseen. Jatko-opintoja Andolin suoritti Helsingin yliopiston viljateknologian tutkimusryhmässä vuosina 2007–2011. Vuonna 2011 valmistunut väitöskirja valittiin Helsingin yliopiston soveltavien biotieteiden vuoden väitöskirjaksi. Andolin oli ensimmäisenä maailmassa löytänyt hapettumismekanismista syyn siihen, miksi kauran beetaglukaani usein pilkkoutuu säilytyksessä. 

Ennen Gold&Green Foods -yrityksen perustamista Andolin toimi vuosina 2011–2015 tutkimuspäällikkönä Fazerin suklaatehtaalla. Siellä hän tutki muun muassa tuotteiden terveysvaikutuksia.   

## Yksityiselämä
Andolinilla on neljä lasta. 

## Tunnustukset
* Vuoden väitöskirja 2011 (soveltavat biotieteet) 
* Vuoden nuori tutkijayrittäjä (Kaupallisten ja teknisten tieteiden tukisäätiö KAUTE) 2015 
* Vuoden vaikuttaja 2016 (maatalous-metsätieteellinen tiedekunta) 
* Vuoden teknologiajohtaja 2017 (CTO Forum, Finland) 
* Helsingin yliopiston Vuoden Alumni 2018 
*Suomen kulttuurirahaston suurpalkinto 2020 

## Muuta
Nyhtökaurayrittäjä Andolin on yksi dokumenttielokuva Yrittäjän päähenkilöistä. Virpi Suutarin ohjaamassa dokumenttielokuvassa seurataan Gold&Green Foods -yrityksen syntyä ja sen perustajajäseniä.  Yrittäjä sai vuonna 2019 parhaan dokumenttielokuvan sekä musiikin Jussi-palkinnon. 

## Lähteet

## Aiheesta muualla
* http://www.goldandgreenfoods.com/
* Täydellinen proteiini, joka vielä pelastaa ilmaston Nuori tutkijayrittaja 2015
* CV  yliopiston sivuilla
Stanisława Leszczyńska

**Stanisława Leszczyńska** (1896–1974) oli Auschwitzissa toiminut puolalainen kätilö, joka osallistui 3 000 lapsen synnytykseen.

## Lähteet
Glorija Kotnik

**Glorija Kotnik** (1. kesäkuuta 1989 Slovenj Gradec, Slovenian ST, Jugoslavia) on slovenialainen lumilautailija. Hänen lajeinaan ovat paripujottelu ja -suurpujottelu.

Kotnik on osallistunut olympialaisiin vuosina 2010–2022. Vancouverissa 2010 hän oli parisuurpujottelun lopputuloksissa sijalla 27. Sotšissa 2014 hän oli parisuurpujottelun 24:s ja paripujottelun 23:s. Hän oli Sotšissa Slovenian ainoa naislumilautailija. Pyeongchangissa 2018 hän sijoittui parisuurpujottelussa 15:nneksi ja Pekingissä 2022 hän saavutti samassa lajissa olympiapronssia.

Lumilautailun maailmanmestaruuskilpailuissa Kotnik on kilpaillut yhdeksän kertaa, vuosina 2007, 2009, 2011, 2013, 2015, 2017, 2019, 2023 ja 2025. Jokaisissa kilpailuissa hän on kilpaillut sekä paripujottelussa että parisuurpujottelussa. Paripujottelussa paras sijoitus on 19:s vuodelta 2023 ja parisuurpujottelussa 17:s vuodelta 2023.

Lumilautailun maailmancupissa Kotnik debytoi kaudella 2005–2006. Hän voitti Cortina d'Ampezzon parisuurpujottelun joulukuussa 2022. Lisäksi hän on ollut neljäs Roglassa tammikuussa 2018, Banskossa kahdeksan päivää myöhemmin ja Cortina d’Ampezzossa joulukuussa 2018, Carezzassa joulukuussa 2022 ja Yanqingissa joulukuussa 2024, kaikki parisuurpujottelussa.

Kotnik loukkaantui elokuussa 2015 eikä kilpaillut seuraavalla kaudella lainkaan.

## Lähteet

* 
* 

### Viitteet
Corfitz Ulfeldt

**Corfitz Ulfeldt** (1606–1664) oli tanskalainen poliitikko ja kreivi. Ulfeldt pääsi Kristian IV:n suosioon ja avioitui vuonna 1636 tämän ja Kirstine Munkin tyttären Leonora Kristinan kanssa. Hän herätti runsaasti pahennusta vallankäytöllään ja yhdessä vaimonsa kanssa viettämällään loisteliaalla elämäntavalla. Vuonna 1637 Corfitz Ulfeldt pääsi Kööpenhaminan käskynhaltijaksi ja vuonna 1643 valtakunnan hovimestariksi. Hän nousi Tanskan mahtavimmaksi virkamieheksi, mutta Fredrik III ei pitänyt hänen ylpeydestään eikä voitonhimostaan. Häntä ja hänen vaimoaan syytettiin väärinkäytöksistä. Ulfeldt muutti Alankomaihin ja myöhemmin Ruotsiin. Siellä hän oli Kaarle X:n palveluksessa ja vuonna 1658 puolusti Roskilden rauhanneuvotteluissa Ruotsia ja sai takaisin arvonsa ja omaisuutensa, mutta hänet erotettiin virastaan hänen loukattuaan kirjeellään kuningasta. Ulfeldt pakeni tämän jälkeen Kööpenhaminaan. Hän joutui vankeuteen, minkä jälkeen hänen annetiin viettää aikaa Ellensborgin linnassa. Vuonna 1662 hän siirtyi Alankomaihin, missä vehkeili isänmaataan vastaan yhdessä Brandenburgin vaaliruhtinaan kanssa. Loppuaikansa hän oleskeli lähes lainsuojattomana eri puolilla Eurooppaa.

## Lähteet
Portsmouth (1650)

**Portsmouth** oli Englannin tasavallan laivaston vuonna 1651 vesillelaskettu 38-tykkinen neljännen luokan linjalaiva.

## Valmistus
Alus tilattiin huhtikuussa 1649 Portsmouthin telakalta, jossa rakennustöistä vastasi Thomas Eastwood. Köli laskettiin kesäkuussa, ja alus laskettiin vesille vuonna 1650. Aluksen valmistuskustannukset olivat 3&nbsp;587 puntaa.

## Palvelus
Alus otettiin palvelukseen 1650 päällikkönään William Bradley ja se purjehti Irlannin rannikolla. Alus oli 1651 Irlannin merellä Blaken laivasto-osaston mukana. Ensimmäisessä Englannin-Hollannin sodassa alus osallistui 19. toukokuuta 1652 Doverin taisteluun ja Kentish Knockin taisteluun 28. syyskuuta.

Aluksen päälliköksi tuli 30. elokuuta 1688 George Saint Loe. Lokakuussa alus kuului Darthmouthin laivasto-osastoon. Alus osallistui 1. toukokuuta 1689 Bantry Bayn taisteluun. Ranskan laivaston 58-tykkinen linjalaiva *La Marquise* valtasi aluksen Kanaalissa. Vallattu alus tuhoutui räjähdyksessä.

## Lähteet
*

### Viitteet
3-kinuklidinyylibentsilaatti

**3-kinuklidinyylibentsilaatti** eli **BZ** (C21H23NO3) on bentsiilihapon ja 3-kinuklidinolin muodostama estereihin kuuluva orgaaninen yhdiste. Yhdistettä voidaan käyttää kemiallisena aseena. 3-kinuklidinyylibentsilaatti on kemiallisten aseiden kieltosopimuksen liitteen 2 alainen kemikaali.

## Ominaisuudet ja valmistus
Huoneenlämpötilassa 3-kinuklidinyylibentsilaatti on valkoista kiteistä ainetta. Yhdiste liukenee vain hieman veteen, mutta paremmin happoliuoksiin ja moniin polaarisiin orgaanisiin liuottimiin. Kemikaali hydrolysoituu emäksisissä olosuhteissa bentsiilihapoksi ja 3-kinuklidinoliksi. 3-kinuklidinyylibentsilaatin vaikutukset muistuttavat atropiinin vaikutuksia, ja yhdiste on muskariinisten kolinergisten reseptorien antagonisti. Aineelle altistumisen vaikutukset alkavat ilmetä noin puolen tunnin kuluttua altistumisesta aineelle, ovat voimakkaimmillaan noin 4&ndash;10 tunnin jälkeen ja voivat kestää jopa neljä vuorokautta. Yhdiste läpäisee veri-aivoesteen. Myrkytyksen oireita ovat sekavuus, hämmentyneisyys, näkö- ja kuulohallusinaatiot, muisti- ja tarkkaavaisuusongelmat ja psykomotoristen toimintojen heikentyminen. Oireet heikentyvät noin 2&ndash;4 vuorokauden kuluessa ja kyvyt palaavat normaaleiksi. 3-kinuklidinyylibentsilaatti on optisesti aktiivinen molekyyli ja R-enantiomeeri sitoutuu S-enantiomeeria voimakkaammin muskariinisiin kolinergisiin reseptoreihin.

3-Kinuklidinyylibentsilaattia voidaan valmistaa metyylibentsilaatin ja 3-kinuklidinolin välisellä vaihtoesteröintireaktiolla.

## Lähteet
Olga Oinola

**Olga Adéle Oinola**, vuoteen 1906 *Johansson* (2. heinäkuuta 1865 Leppävirta – 6. marraskuuta 1949) oli suomalainen kansakoulunopettaja.

Oinolan vanhemmat olivat maanmittari Josef Salomon Johansson ja Gustava Ehnberg. Oinola valmistui tyttökoulusta 1879, jatko-opistosta 1887. Hän teki opintomatkan Saksaan 1911 ja 1913. 

Oinola oli Helsingin kaupungin yleisen suomalaisen kansakoulun opettaja 1888–1930, tyttöjen ammattikoulun äidinkielen ja terveysopin tuntiopettaja 1905–1923.

Hän oli myös monissa luottamustoimissa, kuten kaupunginvaltuuston jäsen (kok.) 1919–1920 ja 1931–1936, köyhäinhoitolautakunnan jäsen vuoteen 1936, Suomalaisen naisliiton keskushallituksen jäsen 1907–1949, puheenjohtaja 1913–1921 ja 1932–1934, Suomen opettajien raittiusliiton varapuheenjohtaja 1922–1932, puheenjohtaja 1932–1935, kunniajäsen 1935, Naisten raittiuskeskuksen varapuheenjohtaja 1921–1939, Naisopettajayhdistyksen puheenjohtaja vuodesta 1913.

Oinolan erityisen kiinnostuksen kohteita olivat yhteiskunnallinen työ, etenkin raittius- ja naisasia.

## Lähteet
Christianus Cornelius Uhlenbeck

**Christianus Cornelius Uhlenbeck** (1866–1951) oli alankomaalainen kielentutkija. Uhlenbeck käsitteli sekä indoeurooppalaisia kieliä, baskia, eskimoa, Pohjois-Amerikan intiaanikieliä että uralilaisia kieliä. Hänen tutkimuksiaan on pidetty ansiokkaina.

## Lähteet
Petrax Studiot

**Petrax Studiot** on vuonna 1993 perustettu musiikkistudio, joka sijaitsee Hollolan kirkonkylässä. Sen omistavat Petri ja Tiina Rappula. Studio on rakennettu Rappulan maatilan yhteyteen.

Yrityksen alkuaikoina äänitykset toteutettiin 8-raitaisella analoginauhurilla, ja vuonna 1995 raitamäärä kasvoi 24:ään. Studioilla on äänitetty muun muassa Apulannan, Apocalyptican, Nightwishin, Children of Bodomin, Entwinen, HIMin, Tarja Turusen ja Amorphiksen albumeita.

## Lähteet

## Aiheesta muualla
* Kotisivu
Völkerschlachtdenkmal

**Völkerschlachtdenkmal** ('kansojen taistelun muistomerkki') on Saksan Leipzigiin vuonna 1913 pystytetty suurikokoinen muistomerkki. Se on omistettu Napoleonin sotiin kuuluvan vuonna 1813 käydyn Leipzigin taistelun muistolle, ja sen on suunnitellut taiteilija Bruno Schmitz. Muistomerkki valmistui taistelun satavuotisjuhlan aikaan. Sitä käytettiin vuosina 1913–1989	poliittisiin tarkoituksiin propagandassa joukkotapahtumien taustana. Muistomerkin edessä on hehtaarin kokoinen tekolampi.

## Muitomerkki

Muistomerkki on 91 metriä korkea ja pohjapinta-alaltaan 70 × 80 metriä. Se koostuu betonirungosta, joka on verhoiltu 26&nbsp;500 porfyriittigraniittisella kivellä. Ylätasanteelle johtavat portaat sisältävät yli 500 askelmaa. Muistomerkin rakennustyöt kestivät 15 vuotta.

Vuosien mittaan muistomerkille annettiin eri merkityksiä, ja sen edustalla pidettiin propagandtilaisuuksia. Kun Saksa joutui vuonna 1914 ensimmäiseen maailmansotaan, muistomerkille annettiin isänmaallinen merkitys. Natsiaikana isänmaallisuus pyrittiin liittämään Saksan myyttiseen sotilashistoriaan. DDR-kaudella muistomerkin haluttiin esittävän Saksan ja Neuvostoliiton ystävyyttä.

Völkerschlachtdenkmal valmistui 18. lokakuuta 1913. Sen suunnittelivat arkkitehti Bruno Schmitz ja kuvanveistäjä Franz Metzner. Se on aatteellinen, mittasuhteiltaan mahtipontinen Saksan muistomerkki. Työt pantiin alkuun 1897. Mahtavista, monumenttia vastaan kasatuista maamassoista, jotka kolmelta sivulta nousevat monumenttia vastaan (neljännen täyttävät portaat) kohoaa aluspilareineen noin 70 x 70 metrin alan kattavana 91 metrin korkuinen betoni- ja kivirakennelma 23 metriä korkealta keinotekoiselta penkereltään, reunapiirteiltään valtavana pyramidina. Sen pyöreää yläosaa ympäröi kunniavartiostona kaksitoista 12,76 metrin korkuista kivestä veistettyä sotilasta.

Korkeassa kolmiosaisessa sisätilassa alimpana on pyöreä krypta kohtalonaamioineen, joiden edessä on vartijat. Sen päällä ydinhuoneena on Saksan kansan mainehalli, jonka avonaisen kupureiän jatkona kohoaa kupoli kryptan lattiasta lukien 60 metrin korkeuteen. Veistoksista mainehallin neljän istuvan, Saksan heräämistä symboloivan kuvion korkeus on 9,35 metriä, "uhrautuvuuden" pää 1,65 metriä korkea, hartiamitta 4 metriä, keskisormi 1,10 metriä, poika isän sylissä 7 metriä. Mittakaavaltaan valtava monumentti kokonaisuudessaan veistoksineen on suljetun eheä, kuin kertavalamalla syntynyt. Muistomerkin kustannukset olivat kuusi miljoonaa silloista saksanmarkkaa.

## Der See der Tränen
Rakennuksen edessä on tekolampi *Der See der Tränen [um die gefallenen Soldaten]*, kooltaan 162 x 79 metriä. Nimen lampi sai natsi-Saksan aikaan..

## Huomautuksia

## Lähteet

## Aiheesta muualla
Uroš Murn

**Uroš Murn** (s. 9. helmikuuta 1975 Novo mesto) on slovenialainen maantiepyöräilijä, joka kilpaili ammattilaisena 1997–2010. Hän edusti slovenialaista KRKA - Telekom Slovenije -joukkuetta 1997–2000, italialaisia Mobilvetta Design - Formaggi Trentiniä 2001–2002 ja Formaggi Pinzolo Fiavè - Ciarrocchi Immobiliarea 2003, sveitsiläistä Phonak Hearing Systems -tallia 2004–2006, yhdysvaltalaista Discovery Channel Pro Cycling Teamia 2007 ja slovenialaista Adria Mobilia 2008–2010.

## Saavutuksia
Lähteet: Cycling Archives, Pro Cycling Stats

;1993
:MM-kilpailut, junioreiden maantieajossa seitsemäs
;1998
:Course de la Solidarité Olympique, etapin 3 voitto
;1999
:GP Krka, voitto
:GP Kranj, etapin 1 voitto
;2000
:Kroatian ympäriajo, etappien 1 ja 6a voitto
:Slovenian ympäriajo, etapin 3 voitto
:Olympialaiset, maantieajossa 32:s
;2001
:Italian ympäriajo, etapilla 11 kolmas
;2002
:GP Krka, voitto
;2003
:Stausee Rundfahrt, voitto
:US Pro Championships, toinen
;2004
:GP Krka, voitto
:Maantieajon Slovenian-mestaruus
:Olympialaiset, maantieajossa 50:s
:Pariisi–Tours, kahdeksas
;2005
:Setmana Catalana, etapin 1 voitto
;2006
:Espanjan ympäriajo, etapilla 8 kolmas
:MM-kilpailut, maantieajossa seitsemäs

## Lähteet
Hans Uhlmann

**Hans Uhlmann** (27. marraskuuta 1900 Berliini – 1975)  oli saksalainen kuvanveistäjä. Hän teki konstruktivistisia metalliveistoksia, joista monet ovat useavärisiä. Hän pyrki Karl Hartungin, Norbert Kricken sekä Brigitte Meier-Denninghoffin tavoin muodon viimeistelyyn erikoismuotojen vaalimisen vuoksi.

## Lähteet

## Aiheesta muualla
Headline Studio

**Headline Studio** on vuonna 1995 perustettu musiikkistudio, jonka perusti Yön tuolloinen kitaristi Jani Viitanen. Studion tilat sijaitsevat Tampereen keskustassa. Studiossa on äänitetty muun muassa Apulannan, Dave Lindholmin, Anssi Kelan, Popedan, YUP:n ja Pelle Miljoonan albumeita.

Studioiden tiloissa toimii myös vuonna 2004 perustettu musiikkituotantoyhtiö Afterglow Music, joka on tuottanut muun muassa Olli Lindholmin, Suvi Teräsniskan ja Jonne Aaronin julkaisuja.

## Lähteet

## Aiheesta muualla
* Headline Studio discogs.com-sivustolla
Deerhouse Studio

**Deerhouse Studio** on vuonna 1999 perustettu musiikkistudio, joka sijaitsee Tampereen Särkänniemen kaupunginosassa Onkiniemen alueella. Aikaisemmin äänitteet taltioitiin nauhalle ja nykyään kovalevylle. Studio tarjoaa alihankintana myös masterointeja ja levyjen painatusta. Studiolla ovat äänittäneet muun muassa Yö, Pate Mustajärvi, Topi Sorsakoski, Uniklubi, Juice Leskinen ja Nicole.

Keväällä 2008 Mikko Kangasjärven omistama musiikkituotantoyhtiö Afterglow Music osti studion liiketoiminnan.

## Lähteet

## Aiheesta muualla
* Kotisivu 
* Deerhouse Studio discogs.com-sivustolla
Henrietta Swan Leavitt

**Henrietta Swan Leavitt** (4. heinäkuuta 1868 – 12. joulukuuta 1921) oli yhdysvaltalainen astronomi, joka kehitti luminositeetin eli tähtien säteilytehon mittamisen tutkiessaan sykkiviä Kefeiditähtiä. Hän julkaisi periaatteen vuosina 1908 ja 1912.

Leavittin työn pohjalta Edwin Hubble ja Vesto Slipher määrittelivät, että universumi on laajeneva (Hubblen laki).

## Lähteet

## Aiheesta muualla
* Henrietta Swan Leavitt. Famous Scientists.
* Henrietta Swan Leavitt. People and Discoveries PBS.
*
Auran sokeritehdas

**Auran sokeritehdas** oli Turussa Aurajoen itärannalla Martin kaupunginosassa noin sata vuotta toiminut sokeritehdas. Se aloitti toimintansa vuonna 1859 ja lakkautettiin vuonna 1961.

## Historia
Jo 1700-luvulla Turussa, osoitteessa Läntinen Rantakatu 7  toimi Suomen vanhin sokeritehdas, joka lopetettiin vuonna 1824. Pian sen jälkeen ulkomailla kehitettiin uusi valmistustekniikka, jonka avulla sokeria voitiin valmistaa kannattavammin. Pian kauppiaiden yhteenliittymä päätti perustaa Turkuun uuden, ajanmukaisen sokeritehdasyhtiön *Aura Sockerbruks-Bolag*. Kauppiaisiin kuuluivat Carl Magnus Dahlström (1805–1875), Fr. Spoof (1815–1891), Gustaf Adolf Lindblom, E. P. Thomé (1797–1859) ja Abraham Kingelinin poika Abraham Kingelin nuorempi (1820–1859).

Sokeritehtaan suunnitteli kaupunginarkkitehti Georg Theodor Chiewitz, ja se muodostui neljästä suuresta punatiilisestä rakennuksesta. Se oli ensimmäinen varta vasten teollisuuslaitokseksi suunniteltu rakennuskokonaisuus Suomessa, ja siitä alkoi punatiilisen teollisuusrakentamisen perinne. Tuotanto alkoi vuonna 1859, ja Auran sokeritehtaasta tuli pian yksi Turun suurimmista työnantajista. Vuosien 1913–1914 paikkeilla työntekijöitä oli 166 ja tuotantoa 8 miljoonaa kiloa toppasokeria vuodessa, mikä vastasi 23 prosenttia Suomen koko sokerituotannosta. Raakasokeri tuotiin Karibianmeren saarilta kuten Kuubasta ja Jamaikalta.

Vuonna 1918 tehdas fuusioitiin Suomen Sokeriin, jonka muut sokeritehtaat sijaitsivat Kotkassa, Vaasassa ja Helsingin Töölönlahden rannalla (Töölön sokeritehdas).

Sotien jälkeen Auran sokeritehtaan kilpailukyky alkoi heiketä. Tähän vaikuttivat hankala sijainti ahtaalla keskustatontilla ilman rautatietä ja isojen laivojen pääsyä sekä vanhentunut valmistustekniikka. Tehtaalle saatiin lisää toimintavuosia, kun Naantalin sokeritehtaan ylijäämätuotetta, niin sanottua paksumehua alettiin jalostaa Auran tehtaalla palasokerin raaka-aineeksi.

Auran sokeritehdas lakkautettiin 1961. Martinsillan lähellä sijaitseva tontti myytiin ja Rakennustoimisto A. Puolimatka Oy rakensi paikalle Asunto-osakeyhtiö Sokerinrannan.

## Lähteet
Putte

**Putte** voi viitata seuraaviin asioihin:
* Putte, Puuha-Pete -lastensarjassa esiintyvä variksenpelätin
* Putte, kunta Belgiassa
* Putte Wickman, ruotsalainen jazzklarinetisti
* Putte Wilhelmsson, suomalainen kriitikko ja toimittaja
* Putte Possu, yhdysvaltalainen piirroshahmo
Karl Müller-Berghaus

**Karl Müller-Berghaus** (alk. **Müller**; 14. huhtikuuta 1829 Braunschweig – 11. marraskuuta 1907 Stuttgart) oli saksalainen viulisti, kapellimestari ja säveltäjä, joka työskenteli Suomessa Turun Soitannollisen Seuran orkesterin kapellimestarina 1886–1895 ja sävelsi ensimmäisen Kalevala-aiheisen oopperan *Kalevaiset Pohjolassa* (*[[Die Kalewainen in Pochjola]]*).

Karl Müller syntyi musiikkisukuun, ja hän soitti ensiviulua niin kutsutussa nuoremmassa Müller-jousikvartetissa, jonka hän muodosti veljiensä kanssa. Hän työskenteli viulistina ja kapellimestarina eri puolilla Saksaa (Rostockissa, Wiesbadenissa, Stuttgartissa, Hampurissa) ja ulkomailla (Nizzassa, Turussa).

Müller-Berghausin sävellystuotantoon kuuluu muun muassa kaksi jousikvartettoa, sinfonia, kantaatti *Jeftan tytär* sekä Suomessa sävelletty ooppera *Kalevaiset Pohjolassa*.

Nimi *Berghaus* on Müllerin vaimon, laulaja Elviran tyttönimi.
__NOTOC__
## Lähteet
* 
* 

### Viitteet

## Aiheesta muualla
* Müller-Berghausin nuotteja. International Music Score Library Project.
HAT-P-32b

**HAT-P-32b**  on eksoplaneetta joka kiertää G- tai F-tyypin tähteä HAT-P-32 noin 1&nbsp;044 valovuoden päässä Aurinkokunnasta, Andromedan tähdistön suunnalla. Sen ja HAT-P-33b eksoplaneetan löytämisestä ilmoitettiin julkisesti 6. kesäkuuta 2011, mutta sen olemassaolosta oli viitteitä jo niinkin aikaisin kuin 2004. Eksoplaneetta on luultavasti tyypiltään kuuma jupiter, ja vaikka sen massa on hieman pienempi kuin Jupiterilla, se on kooltaan lähes kaksinkertainen.

## Fyysiset ominaisuudet
HAT-P-32b kiertää emotähteään 0,0344 AU:n etäisyydellä, ja sen kiertoaika on vain noin 2,15 vuorokautta. Lisäksi läheisyys emotähteen nostanee planeetan pintalämpötilan jopa 1&nbsp;720 Kelviniin. Planeetan säde on poikkeuksellisen suuri, lähes 23 kertaa Maan säde, ja se onkin kooltaan kolmanneksi suurin tunnetuista eksoplaneetoista.

## Katso myös
*Luettelo ennätyksellisistä eksoplaneetoista

## Lähteet
Oswald Mathias Ungers

**Oswald Mathias Ungers** (1926–2007) oli saksalainen arkkitehti, joka edusti uusrationalistista arkkitehtikoulukuntaa. Hänen työnsä ovat yleensä keskitettyjä, ankarapiirteisen formalistisia. Hänen töistään tunnettuja ovat ainakin Saksan arkkitehtuurimuseon (muutostyö 1984), Frankfurtissa olevat messurakennukset (1983–1984) ja Hampurin taidehallin lisärakennus (1986–1990).

## Lähteet

## Aiheesta muualla
Kyösti Urponen

**Kyösti Vilho Juhani Urponen** (s. 1943) on suomalainen sosiaalipolitiikan tutkija. Urponen valmistui vuonna 1970 Turun yliopistossa valtiotieteen kandidaatiksi pääaineenaan sosiaalipolitiikka, valtiotieteen lisensiaatiksi vuonna 1974, ja vuonna 1979 hän väitteli valtiotieteen tohtoriksi. Hän oli Joensuun yliopiston yhteiskuntapolitiikan apulaisprofessori 1981–1983 ja Lapin yliopiston sosiaalityön professori vuodesta 1984. Urponen on tutkinut sosiaalipolitiikan teoriaa ja sosiaalipolitiikan historiallista kehitystä. Hän jäi eläkkeelle lokakuun alussa 2008. Urponen on promovoitu Tallinnan yliopiston kunniatohtoriksi 1997 ja Klaipėdan yliopiston kunniatohtoriksi 2016.

## Lähteet
Timo Metsola

**Timo Metsola** (s. 4. heinäkuuta 1975 Espoo) on helsinkiläinen yrittäjä. Hän on Vuokraturva Oy:n toimitusjohtaja ja hallituksen puheenjohtaja sekä Vuokraturva-yhtiöt -konsernin perustaja ja pääomistaja. Lisäksi Metsola käyttää päätösvaltaa sijoitusyhtiöissä Asuntosalkku Oy, Asuntosalkku Suomi Oy ja Asuntosalkku Eesti Oy.  Hän on Suomen Vuokranantajat ry:n hallituksen jäsen ja Suomen Kiinteistönvälittäjäliiton vuokravälitysvaliokunnan puheenjohtaja sekä Nordic Business Forum -tapahtumat järjestävän Nordic Business Group -konsernin hallituksen jäsen.

Metsola on opiskellut nuoruudessaan musiikkia. Hänen säveltämästään musiikista on julkaistu 2016 levy *Lintuja tuulessa*. Kappaleita levyllä esittävät muun muassa Sani, Pertti Jalonen ja Tapio Liinoja. Metsola laulaa levyllä itse kappaleet ”Pakoon itseltään”, ”Vanhat valokuvat” ja ”Maailma tänään”. Vuonna 2017 julkaistiin toinen levy *Kuiskaus*, jolla esiintyvät edellä mainittujen lisäksi Arja Koriseva, Jouni Keronen, Hannu Lehtonen ja Mirkka Paajanen. Metsola laulaa levyllä itse kappaleen "Ei minnekään oo kiire". Vuonna 2018 julkaistiin Metsolan säveltämä ja sanoittama kappale "Jos rakkaus ois vesipisara", jota on kuunneltu suoratoistona yli miljoona kertaa. Kappale nousi marraskuussa 2018 Spotifyn Viral 50 –listan sijalle 4.

Metsola on harrastanut judoa, jossa paras saavutus on pronssimitali miesten Pohjoismaiden mestaruuskilpailuissa. Nykyään hän kuuluu Suomen Judoliiton hallitukseen.

Metsola on myös harrastanut shakkia. Hän pelasi 32 siirtoa kestäneen kaksinpelin suurmestari Garry Kasparovia vastaan Nordic Business Forum -tapahtumassa lokakuussa 2015. 

Metsolan yhteiskunnallisia kannanottoja ovat olleet muun muassa ehdotus muuttotappiopaikkakuntien asuntojen romutuspalkkiosta sekä Metsolan itse kehittämien suurten sijoittajille verovähennyskelpoisten taloyhtiölainojen itsekriittinen vertaaminen ilmestyskirjan pedon luomiseen.

## Lähteet

## Aiheesta muualla
* Taipale, Taru: *Asuntomarkkinoiden päivystävä dosentti. Talouselämä* 27/2011. Artikkelin verkkoversio  (pdf)
* Hagelin, Heidi: *Timo Metsola lopetti puhelimeen vastaamisen 12 vuotta sitten ja oppi jotain tärkeää.* Taloussanomat 15.4.2017
* Kormilainen, Ville: *Työ, treeni ja elämä – Superpomojen 24 tuntia*. Kauppakamari, Prenton 2016. s. 69−76. 
* Jari Sarasvuo: Välähdyksiä pimeässä ja pimeitä välähdyksiä, s.273–274, 294 ja 308. Helsinki Otava 2015
* *Jari Sarasvuo: Maltillista tuottoa hakeva pehmeäsydäminen asuntosijoittaja* Sijoitusovi.fi 2017 
* Elo, Emil: *Viime vuonna levyn julkaissut yrittäjä ansaitsi lähes puoli miljoonaa euroa* Kauppalehti 1.11.2017
* Rantala, Juho-Pekka: *Kesäkuun vieraana Vuokraturvan omistaja Timo Metsola* Yle 14.6.2018
HIP Studiot

**HIP Studiot** on Pekka Ruuskan ja Ilkka Herkmanin vuonna 1995 perustama musiikkistudio, joka sijaitsee Helsingin Kruununhaassa. Sen painopiste on pop-, rock- ja jazzmusiikissa. Studiolla on vain kaksi vakituista työntekijää, sillä studiot ovat pääosin freelancer-käytössä.

Perustettaessaan joulukuussa 1995 studion ensimmäiset tilat olivat musiikkiliikkeen varastonperällä. Perinteikkäästä Millbrook-studiosta tuli osa HIP Studioita vuonna 1999.

HIP Studioilla ovat äänittäneet muun muassa Rajaton, Kwan, Maija Vilkkumaa, Mamba, Ismo Alanko, Zen Café ja Heikki Silvennoinen.

## Lähteet

## Aiheesta muualla
* Kotisivu
Chantal van den Broek-Blaak

**Chantal van den Broek-Blaak** (o.s. **Blaak**, s. 22. lokakuuta 1989 Rotterdam) on alankomaalainen maantiepyöräilijä. Hän edusti AA Drink Cycling Teamia 2008, Leontien.nl-joukkuetta 2009–2010, AA Drink - Leontien.nl:ää 2011–2012, Team Tibco - To The Top -joukkuetta 2013, Specialized - Lululemonia 2014, Boels-Dolmans-tallia 2015–2020 ja SD Worx -joukkuetta vuodesta 2021 helmikuuhun 2025, jolloin lopetti uransa.

Van den Broek-Blaak voitti maailmancupiin kuuluneen Open de Suède Vårgårda -kilpailun 2014 sekä World Touriin kuuluneet Ronde van Drenthen ja Gent–Wevelgemin 2016. Hän voitti maantieajon maailmanmestaruuden 2017 Bergenissä 28 sekunnin erolla Katrin Garfootiin. Hän voitti World Tour -kilpailut Amstel Gold Racen 2018, Flanderin ympäriajon 2020 sekä Strade Bianchen ja Simac Ladies Tourin 2021. Hän voitti maantieajon Alankomaiden-mestaruuden 2017, 2018 ja 2024.

## Saavutuksia
Lähteet: Cycling Archives, Pro Cycling Stats

;2006
:Aika-ajon junioreiden Alankomaiden-mestaruus
:Ratapyöräilyn takaa-ajon junioreiden Alankomaiden-mestaruus
;2007
:Aika-ajon junioreiden Alankomaiden-mestaruus
;2009
:Ronde van Drenthe, kolmas
:Kasseien Omloop Exloo, voitto
:EM-kilpailut, kultaa alle 23-v. maantieajossa
:Joukkueaika-ajon Alankomaiden-mestaruus
;2011
:RaboSter Zeeuwsche Eilanden, 2. etapin voitto
:Erondegemse Pijl, voitto
;2012
:MM-kilpailut, pronssia joukkueaika-ajossa
;2014
:Drentse 8, voitto
:Energiewacht Tour, 5. etapin voitto
:Open de Suède Vårgårda, henkilökohtaisen kilpailun ja joukkueaika-ajon voitto
:MM-kilpailut, kultaa joukkueaika-ajossa, henkilökohtaisessa aika-ajossa 13:s
;2015
:Le Samyn, voitto
:Emakumeen Bira, 3. etapin voitto
:MM-kilpailut, hopeaa joukkueaika-ajossa
;2016
:Omloop Het Nieuwsblad, toinen
:Le Samyn, voitto
:Ronde van Drenthe, voitto
:Gent–Wevelgem, voitto
:Flanderin ympäriajo, kolmas
:Energiewacht Tour, 2. etapin voitto
:Open de Suède Vårgårda, joukkueaika-ajon voitto, henkilökohtaisessa kilpailussa kolmas
:Boels Rental Ladies Tour, kokonaiskilpailun voitto
:MM-kilpailut, kultaa joukkueaika-ajossa
;2017
:Omloop Het Nieuwsblad, toinen
:Flanderin ympäriajo, kolmas
:Healthy Ageing Tour, 4. etapin voitto
:Maantieajon Alankomaiden-mestaruus
:MM-kilpailut, kultaa maantieajossa, hopeaa joukkueaika-ajossa
;2018
:Trofeo Alfredo Binda-Comune di Cittiglio, toinen
:Healthy Ageing Tour, 4. etapin voitto
:Amstel Gold Race, voitto
:Maantieajon Alankomaiden-mestaruus 
:Boels Ladies Tour, 5. etapin voitto
:MM-kilpailut, hopeaa joukkueaika-ajossa
;2019
:Omloop Het Nieuwsblad, voitto
:Ronde van Drenthe, toinen
:Euroopan kisat, hopeaa aika-ajossa
;2020
:Le Samyn des Dames, voitto
:EM-kilpailut, maantieajossa neljäs
;2021
:MM-kilpailut, maantieajossa 12:s
:Flanderin ympäriajo, voitto
:Strade Bianche, voitto
:Dwars door het Hageland, voitto
:Simac Ladies Tour, kokonaiskilpailun voitto
:Drentse Acht van Westerveld, voitto
;2022
:Flanderin ympäriajo, kolmas
;2024
:Maantieajon Alankomaiden-mestaruus

## Lähteet